תיא

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] תיא חברה להשקעות בע"מ היא חברה ישראלית שמהקמתה בשנת 1933 ועד שנות ה-90 של המאה ה-20 עסקה בייצור תמרוקים, ובשנות ה-90 עברה לתחום התקשורת, עוסקת בהפקת שידורי טלוויזיה ומתן שירותים בתחום המדיה. מפעל תיא לייצור תמרוקים נוסד בשנת 1933 על ידי משולם (מכס) גניגר ומיכאל לוין, ונקרא בתחילה "לידו". המפעל פעל בבית התעשייה בסמוך לשכונת מונטיפיורי ובתחילת 1936 העסיק 24 עובדים. באותו זמן שונה שם המפעל ל"תיא", ראשי תיבות של "תמרוקי ארץ ישראל". תוצרת המפעל כלל משחת שיניים ומי קולון. בשנת 1943, לאחר שנוצר מחסור בבקבוקים מתאימים, החל המפעל להשתמש למוצריו בבקבוקים תוצרת ארץ ישראל. מספר העובדים במפעל בשנות ה-40 נע סביב ה-50. עד הקמת מדינת ישראל, חלק מהתוצרת הופנה למדינות שכנות במזרח התיכון. לאחר מכן, הופנו מאמצים להגביר את הייצוא למדינות המערב ובשנת 1955 כשני שלישים מתוצרת המפעל הופנו לייצוא. המפעל ייצר אז, בין השאר, מי קולון קדושים ממימי הירדן, משחות שיניים, משחות גילוח, שפתונים, משחות שיזוף ואבקות פנים. בשנות ה-80 של המאה ה-20 העסיק המפעל כ-120 עובדים והבעלות עליו עברה לידי עמירם ואריה גניגר, בניו של המייסד. בסוף 1990 נמכרה פעילות התמרוקים לחברת "קרליין", חברת בת של קבוצת אגיס שבשליטת איש העסקים מורי ארקין, בעסקת החלפת מניות (מניות שתי החברות נסחרו באותה עת בבורסת תל אביב). לאחר השלמת העסקה, במאי 1991, שונה שם החברה מ"תיא תמרוקי ישראל בע"מ" ל"תיא חברה להשקעות בע"מ". אריה גניגר שימש כמנכ"ל הפעילות הממוזגת עד סוף אותה שנה. כדי להענות לדרישה בשוק המוסלמי, בארצות השכנות, ייצרה החברה בושם ללא אלכוהול. בשנת 1940 החלה החברה לייצר סבון ללא סבון תחת שם המותג, "דרמפון". לימים היה מוצר זה למוצר הדגל של החברה. החברה גם השיקה את המותג "בת אורן" לקצף וסבון אמבט. לאחר מכירת פעילות התמרוקים, החלה החברה לפעול כחברת השקעות בתחומי התקשורת והנדל"ן. בתחום הנדל"ן הקימה החברה את "מרכז תיא", מתחם של חנויות ומשרדים, באזור התעשייה ברעננה. במתחם הוקמו גם אולפני טלוויזיה. המתחם נמכר בשנת 2007 לחברת סלע קפיטל תמורת 130 מיליון שקל, והוסב למרכז רפואי של אסותא. בנוסף קידמה החברה פרויקט להקמת שכונת מגורים על שטח אולפני הרצליה. במאי 2004 רכש עמי גניגר את מניות קרוביו בחברת תיא השקעות, והפך לבעל השליטה הבלעדי. בשנת 1994 רכשה חברת ציבורית בשם "אנדין" שעסקה במקור ביבוא תכשיטים. שם החברה שונה ל"תיא תקשורת" ובאמצעותה נרכשו 50% מחברת "אולפני הרצליה" ו-65% מחברת האולפנים המאוחדים. אולפני הרצליה הם הבעלים על הנדל"ן, עליהם ממוקמים האולפנים המופעלים על ידי חברת האולפנים המאוחדים. האולפנים מספקים שירותים לכל ערוצי הטלוויזיה בישראל, ובמיוחד לזכיינית הערוץ השני רשת, שגם מיקמה את מרכז פעילותה באותן השנים באולפני הרצליה. פעילות נוספת של תיא תקשורת הייתה החזקה של 50% בחברת שירותי פרסומת מאוחדים (שפ"מ), שהייתה בעלת זיכיון לשיווק הפרסום בקול ישראל עבור רשות השידור. בשנת 1996 הקימה בשותפות שווה עם חברת ענני תקשורת את חברת "נגה תקשורת", שהוקמה במיוחד כדי להפעיל את ערוץ הילדים ואת ערוץ 8 במקומה של חברת I.C.P (חברת התוכן של הכבלים), בעקבות החלטה משפטית שאסרה על חברות הכבלים להפעיל ישירות ערוצים. בנובמבר 2000 נרכשה נגה תקשורת על ידי המפיק אביב גלעדי, בשנת 1999 רכשה חברת גמול השקעות 18% מחברת "תיא תקשורת". בעקבות השקעה זו ביצעה שתי רכישות, חברה לעיצוב אתרי אינטרנט ואת פרימוס עיצוב ואנימציה. בנוסף הוקמה שותפת עם חברת הטלוויזיה "סטאר" של איל התקשורת רופרט מרדוק כדי להתמודד במכרז להקמת ערוצים ייעודיים בישראל ועל הערוץ המסחרי החדש (שנודע אחר כך בשם ערוץ עשר). אך השותפות לא זכתה במכרזים. בספטמבר 2005 רכשה "תיא השקעות" 50% מהזיכיון ל"ערוץ מורשת" מידי קבוצת הירש מדיה, בבעלות שלמה בן צבי. לאחר זמן קצר פרץ סכסוך בין שתי החברות השותפות, הערוץ לא הוקם וזכייתה של הקבוצה במרכז להפעלת הערוץ בוטלה בדצמבר 2006. ביוני 2007, נכנסה תיא לראשונה להשקעה בשוק הבריטי, כשרכשה את חברת WTS, חברה העוסקת בשיווק פתרונות טכנולוגיים וציוד לחדרי שידור והפקה. אולם החברה נמכרה בהפסד אחרי שנתיים. במהלך 2010 רכשה תיא 30% מחברת אווסקו הבריטית, חברה ציבורית שהחזיקה בזכויות לתוכנית "מי רוצה להיות מיליונר?". ביולי 2010, זכתה החברה בתביעה בסך 50 מיליון דולר נגד חברת וולט דיסני בגין אי קיום הסכם. בדצמבר 2013, מימשה את ההשקעה ברווח של 80 מיליון שקל. בספטמבר 2008, הגישה "תיא השקעות" הצעת רכש למניות "תיא תקשורת" והיא נמחקה מהמסחר בבורסה כשנה אחר כך. בשנת 2019 החלה תיא בהקמת "קריית התקשורת" בכפר סבא סמוך לכביש 4 ושכונת כפר סבא הירוקה, התכלול שטח בנוי של 25 אלף מ"ר לאולפני טלוויזיה ומשרדי הפקות בהשקעה כוללת של 150 מיליון שקל. קרייה זו תחליף את שטח אולפני הרצליה, שנמכר לטובת בניית שכונת מגורים חדשה ובה 350 יחידות דיור. בסוף שנת 2014, השיקה תיא השקעות חממה ללסטארט-אפים בתחום הווידאו בשם "Taya Ventures". באפריל 2015, ביצעה את ההשקעה ראשונה. תיא חברה להשקעות בע"מ, באתר הבורסה לניירות ערך בתל אביב תיא חברה להשקעות בע"מ, באתר "מאיה" תיא חברה להשקעות בע"מ, באתר גלובס לידו הפך לתיא, דבר, 27 באוגוסט 1969 מלכת האמבטיה, באתר הארץ, 3 באוקטובר 2006 תיא תקשורת חתמה על הסכם שת"פ אסטרטגי עם סטאר הונג-קונג שבבעלות רופרט מרדוק, באתר גלובס, 25 ביוני 2000 תיא חברה להשקעות בע"מ: נתונים כספיים באתר מאי"ה. עשור לביהח"ר "תיא", הארץ, 28 באוקטובר 1943 תמרוקים, דבר, 10 באפריל 1936 40 שנות תמרוקים, מעריב, 3 ביולי 1973 מחסור בבקבוקי תיא, דבר, 6 בנובמבר 1942 תיא תמרוקים משובחים, דבר, 16 באפריל 1943 תמרוקים בכמויות גדולות שולחת ארץ ישראל לחו"ל, הצופה, 1 בדצמבר 1946 תמרוקים מישראל לאפריקה, קול העם, 18 בנובמבר 1965 ציוד חדיש להרחבת בית חרושת "תיא", הארץ, 13 במאי 1955 תמרוקים קדושים ממי הירדן נמכרים ברבבות דולרים, על המשמר, 13 במאי 1955 משה פרל, "החכמים בעצמם לא מבינים", חדשות, 6 בנובמבר 1984 גבי שושן, תיא חוששת מטרפוד העסקה עם קרליין, חדשות, 12 בפברואר 1991 מירב ארלוזורוב, קרליין" גניגר פרש, כי כמנכ"ל תרם מעט לחברה, חדשות, 5 בדצמבר 1991 מירב קריסטל, מסינטבון ועד ויסוצקי: המוצרים ששרדו את השנים, באתר ynet, 19 באפריל 2010 אתמול היום מחר, על המשמר, 23 בינואר 1953 קשה להיות צרכן, דבר, 9 בפברואר 1981 קוסמטיקה לקיץ, הארץ, 5 באוגוסט 1960 ישלמו 18.5 דולר למ"ר בבית תיא ברעננה, באתר גלובס, 21 ביולי 1997 אלעזר לוין, ‏נ.ת.מ נכסים תשווק 1,900 המ"ר האחרונים של תיא ברעננה, באתר גלובס, 18 במרץ 2001 נעמה סיקולר, תיא השקעות מכרה את מרכז החברה ברעננה ב-130 מ' שקל, באתר ynet, 13 בנובמבר 2007 שלומית צור, ‏אסותא תפתח מרכז חדש באזור התעשייה ברעננה, באתר גלובס, 31 בדצמבר 2014 שי שלו, ‏הבוננזה הבאה של עמי גניגר? תיא ממשיכה לקדם בניית מגדלים על שטח אולפני הרצליה, באתר גלובס, 23 בדצמבר 2015 שי שלו, ‏עמי גניגר מבסס שליטתו בתיא השקעות על חשבון אחיו ואחותו, באתר גלובס, 9 במאי 2004 הארץ, עמי גניגר רכש את מניות קרוביו בחברת תיא השקעות, באתר TheMarker‏, 10 במאי 2004 אליאב אללוף, ‏תיא תקשורת גייסה 5.6 מיליון שקל בהנפקה פרטית לפניקס, כלל ביטוח ומנורה, באתר גלובס, 4 ביולי 1999 נתי טוקר, אחרי יותר מ-22 שנה: מכרז חדש לגוף שימכור את הפרסומות בשידור הציבורי, באתר TheMarker‏, 18 באפריל 2016 אביבה קרול, ‏חברות הכבלים מבטלות את ההסכם עם נגה תקשורת להפקת ערוצים 6 ו-8, באתר גלובס, 27 באפריל 2000 אפי לנדאו, ‏הכבלים: נחדש החוזה עם נגה בערוץ הילדים רק אם תימכר לגלעדי עד מחר ב-16:00, באתר גלובס, 15 בנובמבר 2000 אביבה קרול, ‏אביב גלעדי רכש את נגה תקשורת תמורת 3.8 מיליון דולר, באתר גלובס, 26 בנובמבר 2000 שי שלו, ‏גמול נכנסת לעסקי התוכן: תרכוש 18% מתיא תקשורת, באתר גלובס, 4 במאי 1999 קרן צוריאל, ‏תיא רכשה % מחברת מודוס להקמת פורטלים במיליון דולר, באתר גלובס, 8 בפברואר 2000 אביבה קרול, ‏תיא תקשורת רכשה % מפרימוס עיצוב ואנימציה, באתר גלובס, 23 במאי 2000 אביבה קרול, ‏מרדוק ותיא יתמודדו במשותף על הערוצים הייעודיים ועל הערוץ השלישי, באתר גלובס, 25 ביוני 2000 רוני קורן-דינר, צ'אנל וי של רופרט מרדוק תצטרף לקבוצת תיא תקשורת שתתמודד על ערוץ המוסיקה הייעודי בארץ, באתר TheMarker‏, 16 בנובמבר 2000 אורית בר-גיל, ‏הסכסוך על ערוץ המורשת: הירש טי.וי. טוענת כי תיא תקשורת הפרה את התחייבותה כלפיה, באתר גלובס, 2 בנובמבר 2006 הארץ, הסכסוך בין עמי גניגר לשלמה בן-צבי על השותפות בערוץ המורשת הגיע לביהמ"ש, באתר TheMarker‏, 11 באוקטובר 2006 יעל גאוני , ‏זכיית בן-צבי וגניגר בהפעלת ערוץ המורשת צפויה להתבטל בימים הקרובים, באתר גלובס, 19 בדצמבר 2006 TheMarker digital, תיא תקשורת: הסכם עקרונות לרכישת WTS הבריטית תמורת 5.6 מיליון דולר, באתר TheMarker‏, 17 ביוני 2007 יעל גאוני, ‏תיא תקשורת רכשה 50% מחברת ציוד טכני בריטית, באתר גלובס, 17 ביוני 2007 סוכנויות הידיעות, "מי רוצה להיות מיליונר" גורפת מיליונים עבור אווסקו, באתר TheMarker‏, 14 בדצמבר 2000 שרון שפורר, חברה אנגלית בה תיא השקעות מחזיקה כ-30% תקבל 50 מיליון דולר מוולט דיסני בגין אי קיום הסכם, באתר TheMarker‏, 8 ביולי 2010 נתי טוקר, האקזיט של עמי גניגר: ירוויח 80 מיליון שקל מהשקעה בחברת מדיה בריטית, באתר TheMarker‏, 24 בדצמבר 2013 רון שטיינבלט, ‏מי רוצה להיות מיליונר? עמי גניגר כבר הצליח, באתר גלובס, 24 בדצמבר 2013 יובל מ., תיא השקעות הגישה הצעת רכש למניות תיא תקשורת בפרמיה של 12.6% תמורת 28.6 מיליון שקל, באתר TheMarker‏, 10 בספטמבר 2008 נתי טוקר, "ארץ נהדרת" עוברת דירה: קרית תקשורת ענקית תוקם בכפר סבא ב-150 מיליון שקל, באתר TheMarker‏, 28 בנובמבר 2019 גילי מלניצקי, הסעיף הקטן ששווה 100 מיליון שקל: כך הרוויחה גם רמ"י מעסקת אולפני הרצליה, באתר TheMarker‏, 13 ביולי 2020 רועי גולדנברג, ‏תיא השקעות משיקה חממה לסטארט-אפים בתחום הווידיאו, באתר גלובס, 4 בדצמבר 2014 רועי גולדנברג, ‏קרן ההשקעות Taya Ventures ביצעה השקעה ראשונה, באתר גלובס, 1 באפריל 2015